[{"text_idx": "#000000", "text": "Mam yn brwydro canser ar o\u0302l cael 'camddiagnosis'"}, {"text_idx": "#000001", "text": "Disgrifiad o\u2019r llun, Roedd Tina Locke wedi cael diagnosis o iselder i ddechrau, meddai ei theulu"}, {"text_idx": "#000002", "text": "Mae teulu dynes sydd yn dioddef o ganser y stumog yn dweud mai ond wyth wythnos sydd ganddi i fyw, a hynny wedi i feddygon roi diagnosis gwahanol iddi i ddechrau."}, {"text_idx": "#000004", "text": "Ond dywedodd ei gw\u0302r, Jason fod y gwasanaeth iechyd wedi gwneud cam a\u0302 hi am nad oedden nhw wedi ymchwilio i'w chwynion yn iawn."}, {"text_idx": "#000007", "text": "Dim ond ar o\u0302l gofyn dro ar o\u0302l tro am endosgopi, a chael un yn y diwedd, y cafwyd hyd i'r math prin o ganser y stumog oedd ganddi."}, {"text_idx": "#000008", "text": "\"Mae fy mhlant yn mynd i gael eu gadael heb fam, a byddai heb wraig, a dim ond 43 yw hi,\" meddai."}, {"text_idx": "#000009", "text": "\"Allech chi ddim dychmygu'r peth, mae'n anghredadwy, yn syfrdanol - mae fy nghalon wedi chwalu'n llwyr.\""}, {"text_idx": "#000010", "text": "Disgrifiad o\u2019r llun, Dyw Jason heb adael ochr ei wraig yn Ysbyty Bro Morgannwg ers iddi gael y diagnosis o ganser ym mis Ebrill eleni"}, {"text_idx": "#000011", "text": "Dywedodd fod y teulu wedi cael clywed gan y GIG y byddai cemotherapi yn ormod o risg, ond maen nhw nawr yn gobeithio codi arian er mwyn teithio i'r Almaen am driniaeth."}, {"text_idx": "#000013", "text": "Dywedodd llefarydd ar ran Bwrdd Iechyd Cwm Tawe: \"Dydyn ni ddim yn gallu gwneud sylw ar gleifion unigol a'r amgylchiadau yn ymwneud a\u0302'u gofal nhw."}, {"text_idx": "#000015", "text": "Prif StraeonCyn-blismon yn siarad am golli'i swydd o achos alcoholPublished17 munud yn o\u0302lCymru i gael dau borthladd rhydd gwerth \u00a326m yr unPublished7 awr yn o\u0302lPrifwyl yr Urdd: Dim ta\u0302l i deuluoedd incwm iselPublished9 munud yn o\u0302l"}]